recursal/SuperWikiNEXT-32B huggingface dataset:
**פורטוס יוליוס**
(למפת איטליה מוגדלת)באריבארי
נאפולינאפולי
בולוניהבולוניה
רומארומא
מילאנומילאנו
טורינוטורינו
קליאריקליארי
פלרמופלרמו
פירנצהפירנצה
ונציהונציה
קטנזארוקטנזארו
**סיציליה**
**סרדיניה**
**קור.**
**צרפת**
**שווייץ**
**אוסטריה**
**סלובניה**
**הונגריה**
**קרואטיה**
**בוסניה  
והרצגובינה**
**מ.**
**תוניסיה**
**אלג'יריה**
**הים  
האדריאטי**
**הים הטירני**
**הים  
הליגורי**
**הים התיכון**פורטוס/יוליוס**פורטוס  
יוליוס**(למפת איטליה רגילה)באריבארי
נאפולינאפולי
בולוניהבולוניה
רומארומא
מילאנומילאנו
טורינוטורינו
קליאריקליארי
פלרמופלרמו
פירנצהפירנצה
ונציהונציה
קטנזארוקטנזארו
**סיציליה**
**סרדיניה**
**קור.**
**צרפת**
**שווייץ**
**אוסטריה**
**סלובניה**
**הונגריה**
**קרואטיה**
**בוסניה  
והרצגובינה**
**מ.**
**תוניסיה**
**אלג'יריה**
**הים  
האדריאטי**
**הים הטירני**
**הים  
הליגורי**
**הים התיכון**פורטוס/יוליוס**פורטוס  
יוליוס**(למפת קמפניה רגילה)נאפולינאפולי
סלרנוסלרנו
קזרטהקזרטה
אבלינואבלינו
בנוונטובנוונטו
וזובוזוב
**לאציו**
**מוליזה**
**פוליה**
**בזיליקטה**
**ק.**
**הים הטירני**פורטוס/יוליוס**פורטוס  
יוליוס**(למפת קמפניה מוגדלת)נאפולינאפולי
סלרנוסלרנו
קזרטהקזרטה
אבלינואבלינו
בנוונטובנוונטו
וזובוזוב
**לאציו**
**מוליזה**
**פוליה**
**בזיליקטה**
**ק.**
**הים הטירני**פורטוס/יוליוס**פורטוס  
יוליוס**
**פורטוס יוליוס** (לטינית **Portus Iulius**) היה נמל באיטליה ששימש את הצי הרומי, ושכן בקצהו המערבי של מפרץ נאפולי.

היסטוריה
--------

סקסטוס פומפיוס, לאחר ניצחונו של יוליוס קיסר על כוחותיו של אביו פומפיוס הגדול, השתלט על סיקיליה והיה מסוגל לבצר את מעמדו שם כתוצאה מהאירועים הסוערים ברומא שגרמו לחוסר יציבות. וכך, תחת הנהגתו, הפכה סיקיליה למעוז של שוד ימי שאיים על הספקת התבואה לרומא.

הניסיונות שנעשו להגיע לשלום בין פומפיוס לכוחות הטריומווירט השני נכשלו, והאיום שפומפיוס היווה על הספקת המזון לרומא הביא לפריצת מלחמה. ניסיונו של אוקטביוס להביסו נכשל מכיוון שהיה חסר ניסיון בלוחמה ימית, ולאחר תבוסתו הוא הטיל את מלאכת בניית הצי על מצביאו מרקוס ויפסניוס אגריפס.

הדבר הראשון שאגריפס עשה היה לבנות נמל מבטחים שממנו יוכל לאמן את מלחיו ולבנות אוניות, וכך בסופו של דבר לצאת למלחמה נגד כוחותיו של פומפיוס ולמגרו. אגריפס בחר לבנות את הנמל במפרץ קימה, שסיפק הגנה לספינות מתנאי מזג אוויר קשים והיה מושלם לבניית אוניות, אולם כדי להפוך אותו לנמל שממנו אפשר יהיה להפעיל צי מלחמה הוא חיבר את אגם אוורנוס, שעל יד פוטיאולי, עם הים, והקים במקום את נמל **פורטוס יוליוס**, שנקרא כך לכבוד חברו אוקטביוס.

לאחר ניצחונו של אגריפס על פומפיוס בשנת 36 לפנה"ס, פורטוס יוליוס ננטש כנמל, ומפקדת הצי הרומי הועברה למיסנום, שהתאים יותר כנמל.

קישורים חיצוניים
----------------

ויקישיתוף מדיה וקבצים בנושא **פורטוס יוליוס** בוויקישיתוף
**ג'אלין סמית'** (באנגלית: **Jaleen Smith**; נולד ב-24 בנובמבר 1994) הוא כדורסלן קרואטי יליד-ארצות הברית המשחק בעמדות הגארד בווירטוס בולוניה מליגת העל האיטלקית והיורוליג ובנבחרת קרואטיה.

קריירת מועדונים
---------------

לאחר ששיחק כדורסל מכללות באוניברסיטת ניו המפשייר ולא נבחר בדראפט ה-NBA ‏2017 חתם סמית' בהיידלברג מהליגה הגרמנית השנייה בכדורסל.

ב-2019 הוא עבר לריזן לודוויגסבורג מהבונדסליגה. בעונת 2020/21 הוא נבחר ל-MVP של העונה בליגת העל הגרמנית, לאחר שהעמיד ממוצעים של 15.7 נקודות, 5.3 ריבאונדים, 5.6 אסיסטים ו-1.7 חטיפות למשחק.

ב-25 באוגוסט 2021 חתם סמית' לשלוש שנים באלבה ברלין מהבונדסליגה והיורוליג, עימה זכה ב-2022 בדאבל (אליפות וגביע).

ב-20 ביולי 2023 חתם לשנתיים בווירטוס בולוניה מהסרייה א' באיטליה והיורוליג.

קריירה בנבחרת הלאומית
---------------------

ביולי 2022 הביעה פדרציית הכדורסל הקרואטית עניין באזרוחו של סמית' על מנת שישחק במדי הנבחרת הלאומית ביורובאסקט 2022. באוגוסט 2022 הופיע סמית' לראשונה במדי קרואטיה במשחק ידידות מול בולגריה. המשחק הרשמי הראשון שלו היה בקדם מוקדמות אליפות אירופה בכדורסל 2025 מול פולין. הוא הופיע במדי הנבחרת באליפות אירופה, בה הודחה בשמינית הגמר על ידי פינלנד. הוא העמיד באליפות ממוצעים של 12 נקודות, 2.7 ריבאונדים ו-4.7 אסיסטים. סמית' הוא המתאזרח האמריקאי השלישי בקרואטיה, אחרי דונטה דרייפר ואוליבר לפאייט.

קישורים חיצוניים
----------------

ויקישיתוף מדיה וקבצים בנושא **ג'אלין סמית'** בוויקישיתוף

* פרופיל, באתר Sports-Reference
* פרופיל, באתר eurobasket
* פרופיל, באתר היורוליג

הערות שוליים
------------

1. ↑  Jaleen Smith - Player Profile, פיב"א
2. ↑  יורגן פריי (17 במרץ 2021). "Der König der Riesen und sein Traum von der NBA". *Stuttgarter Nachrichten* (בגרמנית). `{{cite news}}`:  (עזרה)
3. ↑  Titel für die Riesen: Jaleen Smith ist MVP der Saison, www.lkz.de, ‏19 במאי 2021 (בגרמנית)
4. ↑  "Jaleen Smith inks with Alba Berlin". *ספורטנדו*. 25 באוגוסט 2021. `{{cite news}}`:  (עזרה)
5. ↑  כבר לא יגיע למכבי ת"א: ג'יילן סמית' בבולוניה, באתר ערוץ הספורט, 20 ביולי 2023
6. ↑  "Jaleen Smith debitirao za Hrvatsku, upisana pobjeda od 30 razlike". *index.hr* (בקרואטית). 13 באוגוסט 2022. `{{cite web}}`:  (עזרה)
7. ↑  "Hrvatska velikim preokretom do slavlja protiv Poljske, službeni debi Smitha, Hezonja i Zubac odlučili". *germanijak.hr* (בקרואטית). 25 באוגוסט 2022. `{{cite web}}`:  (עזרה)
8. ↑  Jaleen SMITH at the FIBA EuroBasket 2022, פיב"א
9. ↑  "Hrvatska dobiva trećeg Amerikanca na poziciji playmakera: To je zanimljivi igrač berlinske Albe". *gol.dnevnik.hr*.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'אלין סמית'"**.
**מרין ליוביצ'יץ'** (בקרואטית: **Marin Ljubičić**; נולד ב-28 בפברואר 2002 בספליט שבקרואטיה) הוא כדורגלן קרואטי המשחק בעמדת החלוץ בקבוצת ל.א.ס.ק. לינץ מהבונדסליגה האוסטרית.

קריירת מועדונים
---------------

ליוביצ'יץ' גדל במחלקת הנוער של היידוק ספליט. ב-2 במרץ 2021 ערך את הופעת הבכורה שלו בקבוצה הבוגרת של המועדון, בניצחון 0–3 על נ.ק. זאגרב במסגרת הגביע הקרואטי. ב-20 במרץ ערך ליוביצ'יץ' את הופעת הבכורה שלו בליגת העל הקרואטית, בניצחון 0–1 על שיבניק במסגרת המחזור ה-26 לעונת 2020/2021, בו הבקיע את שער הבכורה שלו במועדון. הוא ערך שבע הופעות ליגה בעונה זו, בהן הבקיע שער אחד. בעונת 2021/2022 ערך ליוביצ'יץ' 30 הופעות ליגה והבקיע שני שערים, והוסיף ארבעה שערים בארבע הופעות במסגרת הגביע הקרואטי, בו זכתה היידוק ספליט.

לקראת עונת 2022/2023 הושאל ליוביצ'יץ' לל.א.ס.ק. לינץ מהבונדסליגה האוסטרית. ב-16 ביולי 2022 ערך את הופעת הבכורה שלו במועדון, בניצחון 1–9 על שוואץ במסגרת הסיבוב הראשון של הגביע האוסטרי. הוא הבקיע שלושער במשחק זה. ב-23 ביולי הוא ערך את הופעת הבכורה שלו בליגה, בניצחון 1–3 על אוסטריה קלגנפורט במסגרת המחזור הראשון, בו הבקיע את שער הבכורה שלו בליגה. ב-6 באוגוסט הבקיע ליוביצ'יץ' ארבעה שערים בניצחון 1–5 על וולפסברג במסגרת המחזור השלישי בליגה.

תארים
-----

היידוק ספליט
* הגביע הקרואטי (1): 2021/2022

קישורים חיצוניים
----------------

ויקישיתוף מדיה וקבצים בנושא **מרין ליוביצ'יץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרין ליוביצ'יץ'"**.
**ארבלה גבריאלה "בלה" סימס** (באנגלית: **Arabella Gabrielle "Bella" Sims**; נולדה ב-25 במאי 2005) היא שחיינית אמריקאית, סגנית אלופה אולימפית (טוקיו 2020) ואלופת העולם (בודפשט 2022) במשחה שליחות 4x200 מטר חופשי.

ביוגרפיה
--------

סימס נולדה וגדלה בהנדרסון, נבדה. מתאמנת בקבוצת סנדפייפרס בלאס וגאס, נבדה בהדרכתו של רון אייקן, לצדם של אלופים אולימפיים, קודי מילר, בואי בקר, קייטי גריימס, אריקה סאליבן וקלייר ויינסטין.

### 2021

#### מדליית כסף אולימפית

במבחנים האמריקאים לאולימפיאדת טוקיו שנערכו באומהה, נברסקה ביוני אותה שנה היא סיימה במקום חמישי במשחה ל-200 מטר חופשי בתוצאה של 1:57.53 דקות וצורפה לנבחרת השליחות האמריקאית. נוסף לכך, היא סיימה במקום חמישי במשחה ל-800 מטר חופשי בתוצאה של 8:23.55 דקות. במשחקים האולימפיים עצמם היא זכתה במדליית כסף במשחה שליחות 4x200 מטר חופשי לאחר ששחתה בשלב המוקדמות. כשחיינית ראשונה היא קבעה תוצאה של 1:58.59 דקות.

### 2022

במבחנים האמריקאים לאליפות העולם שנערכו בגרינסבורו, קרוליינה הצפונית באפריל היא סיימה 3 פעמים במקום שלישי ולא זכתה לייצג את ארצה במשחים אלה, במשחה ל-400 מטר חופשי בתוצאה של 4:06.61 דקות, אחרי קייטי לדקי (3:59.52 דקות) וליה סמית' (4:03.16 דקות), במשחה ל-800 מטר חופשי בתוצאה של 8:22.36 דקות, שוב אחרי קייטי לדקי (8:09.27 דקות) וליה סמית' (8:17.52 דקות) ובמשחה ל-1500 מטר חופשי בתוצאה של 16:15.87 דקות, אחרי קייטי לדקי (15:38.99 דקות) וחברתה לקבוצה קייטי גריימס (15:51.36 דקות). היא סיימה במקום חמישי במשחה ל-200 מטר חופשי בתוצאה של 1:57.71 דקות וצורפה לנבחרת השליחות האמריקאית.

#### אלופת עולם

באליפות העולם שנערכה בבודפשט, הונגריה ביוני 2022 זכתה במדליית זהב במשחה שליחות 4x200 מטר חופשי ביחד עם קלייר ויינסטין, ליה סמית', קייטי לדקי בשיא אליפות חדש של 7:41.45 דקות, לפני אוסטרליה (7:43.86 דקות) וקנדה (7:44.76 דקות). כשחיינית רביעית היא קבעה ב"זינוק שליחות" תוצאה של 1:54.60 דקות, התוצאה הרביעית מכל השחייניות ששחו במשחה הגמר. בשבל המוקדמות היא קבעה כשחיינית רביעית ב"זינוק שליחות" תוצאה של 1:55.91 דקות, התוצאה המהירה מכל השחייניות ששחו בשלב זה.

במסגרת סבב הגביע העולמי בבריכת 25 מטר שנערך באינדיאנפוליס, אינדיאנה ב-4 בנובמבר אותה שנה היא סיימה במקום רביעי במשחה ל-200 מטר חופשי בשיא עולם חדש לנערות בתוצאה של 1:52.59 דקות, כעבור 15 דקות בלבד היא זכתה במדליית זהב במשחה ל-100 מטר גב בשיא עולם חדש לנערות בתוצאה של 55.75 שניות.

שיאים אישיים
------------

### בריכה אולימפית

* 100 מטר חופשי: 53.73 שניות (2023)
* 200 מטר חופשי: 1:56.08 דקות (2023)
* 400 מטר חופשי: 4:03.25 דקות (2023)
* 800 מטר חופשי: 8:22.36 דקות (2022)
* 1500 מטר חופשי: 16:15.87 דקות (2022)
* 200 מטר חופשי ב"זינוק שליחות": 1:54.60 דקות (2022)

### בריכת 25 מטר

* 200 מטר חופשי: 1:52.59 דקות (2022), **שיא עולם לנערות**
* 400 מטר חופשי: 3:58.85 דקות (2022)
* 100 מטר גב: 55.75 שניות (2022), **שיא עולם לנערות**
* 200 מטר גב: 2:01.64 דקות (2022)
* 200 מטר מעורב אישי: 2:06.90 דקות (2022)

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* בלה סימס, ברשת החברתית אינסטגרם
* בלה סימס, באתר olympedia.org
* בלה סימס, באתר Swimrankings
* בלה סימס, באתר SwimSwam
קרקרה נוחתת על ענף
**קרקרה צפונית** או **קרקרה מצוייצת** (שם מדעי: *Caracara cheriway*) הוא מין של עוף דורס מהסוג קרקרה שבמשפחת הבזיים. קרקרה זו היא קרובתה של הקרקרה הדרומית ונפוצה בדרום ארצות הברית, מקסיקו ואמריקה המרכזית ועד לצפון אמריקה הדרומית.

הקרקרה היא דורס בינוני באורך 49–58 ס"מ, מוטת כנפיים של 122–125 ס"מ ומשקל של 1,050-1,300 גרם. קרקרה זו קטנה מקרובתה הדרומית אך גדולה יותר משאר הקרקרות. היא בעלת נוצות שחורות, חזה אפור מנוקד, זנב ארוך ושחור ורגליים ארוכות צהובות. הצוואר ואחורי הפנים לבנים, הראש בעל "כיפה" שחורה גדולה והמקור אדום ובעל בליטה אפורה ומעוקלת בקצה.

היא נפוצה בבתי גידול שונים ובעיקר באתרים פתוחים, רחוק מהיערות ובאזורי שפילה, אך גם למורדות של הרי האנדים. היא חיה ברחבי ערבות עשב, סוואנות, חופים וביצות מנגרובים וכן בביצות, אדמות חקלאיות ואף במדבריות של דרום ארצות הברית ומקסיקו באזורים שופעי קקטוסים.

הקרקרה היא אוכלת נבלות בעיקרה אך גם ציידת של בעלי חיים קטנים כמו יונקים קטנים, זוחלים כמו לטאות, נחשים וצבים צעירים, דו-חיים, דגים שהיא שולה מהמים, חרקים, רכיכות, תולעים וחסרי חוליות שונים. לעיתים היא תאכל גם מיני פירות שונים. הקרקרה אינה ציידת מתמחה ולכן תיזון בעיקר בעת הזדמנות לטרף קל, למשל גוזלים ואפרוחי עופות שונים כמו אנפות וציפורי שיר. בנוסף הקרקרה תחטוף מזון לעופות דורסים אחרים כמו לקונדוריים, עקבים, עיטמים, שקנאים, מגלנים וכפנים.

תת-מינים
--------

* Caracara cheriway grinnelli
* Caracara cheriway prelutosus

קישורים חיצוניים
----------------

ויקישיתוף מדיה וקבצים בנושא **קרקרה צפונית** בוויקישיתוף
* קרקרה צפונית, באתר ITIS (באנגלית)
* קרקרה צפונית, באתר NCBI (באנגלית)
* קרקרה צפונית, באתר Internet Bird Collection (באנגלית)
* קרקרה צפונית, באתר GBIF (באנגלית)

הערות שוליים
------------

1. ↑  קרקרה צפונית באתר הרשימה האדומה של IUCN
**מַכְתֵשׁ סחיפה** (או **מכתש אירוזי**) הוא שקע אשר נוצר כתוצאה מפעולת כוחות סחיפה − בעיקר זרימה של מי משקעים על שכבות הסלע, בניגוד למכתשים אחרים, הנוצרים מפגיעה של מטאוריטים. בעולם כולו קיימים כמה עשרות מכתשים כאלה אך עד לפני מספר שנים המכתשים היחידים שהכירו היו חמישה בנגב ושניים בסיני. לאור זאת, שמו הגאולוגי המדעי בא מהשפה העברית: Makhtesh. המכתשים בנגב הם מכתש רמון, המכתש הגדול, המכתש הקטן, ושני מכתשי התאומים בהר עריף.

תהליך היווצרות המכתש
--------------------

מכתש סחיפה נוצר כתוצאה מסחיפת הסלע על ידי משקעים בתצורות גאולוגיות של שכבת סלע קשה מעל לשכבת סלע רכה. סדקים בשכבה הקשה מאפשרים למים לחלחל למטה וליצור אגם המתרחב עם הזמן בראש הר.

ההבדל בין מכתש סחיפה לבין קניון (ואדי) בכך שלקניון יש פתח כניסת מים ופתח יציאה ובמכתש יש רק פתח יחיד המנקז את המשקעים היורדים בתוכו.

בגלל דרך היווצרות המכתשים ניתן לראות על צלע המכתש את שכבות הסלע הרבות והשונות שמקורן בתקופות גאולוגיות קדומות. חולות צבעוניים הנמצאים בשכבות השונות גם הם מראה שכיח בתוך מכתשי סחיפה.

המכתש הקטן מאפשר צפייה בתצורת הקרקע מאחר שהוא קטן דיו כדי להיכנס לשדה הראיה מנקודת תצפית על שוליו

תאוריה מודרנית להיווצרות מכתש
-----------------------------

עננים גולשים למכתש רמון
להלן תיאור סכמטי בן שבעה שלבים להיווצרות של מכתשי הנגב. בתחילה (לפני כ-150 מיליון שנה): מהים הקדום, ים טתיס, עולים פני כדור הארץ מזרחה.

1. שקיעה של סלעי משקע ימיים − יורה, עד לפני 136 מיליון שנה.
2. נסיגת הים ושקיעה של סלעי משקע יבשתיים − קרטיקון תחתון, עד לפני 100 מיליון שנה.
3. שלב ימי נוסף − קנומן, עד לפני 92 מיליון שנה.
4. קימוט ממזרח וממערב − היווצרות קמר א-סימטרי − סנון-טורון, עד לפני 65 מיליון שנה. ארבעה קווי קמר שכיוונם דרום מערב לצפון מזרח: ירוחם, חתירה, חצרה, רמון-מחמל.
5. עדיין בשלב הימי − סחיפה וגידוע של ראשי הקמרים − אאוקן-פלאוקן, עד לפני 35 מיליון שנה.
6. נסיגה נוספת של הים, עד לפני 5 מיליון שנה − אוליגוקן ומיוקן.
7. מיצוב של השבר הסורי אפריקאי באזור ים המלח והערבה, שינוי כיוון הזרימה של הנחלים למזרח ואיתה התחתרות חזקה והיווצרות סופית של המכתשים − פליוקן, עד לפני 2.8 מיליון שנה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מכתש סחיפה** |

* עזרא זילברמן, ההיסטוריה של התפתחות המכתשים בנגב והגורמים שהביאו ליצירתם
* לירן גורן, התיאוריות המקובלות היום להיווצרות מכתשים בנגב, במדור "שאל את המומחה" באתר של מכון דוידסון לחינוך מדעי, 13 במאי 2010
* ירון פינצי, אינה ריבקין, מכתשים בארץ ובעולם: עיון מחודש בתופעה נדירה אך מגוונת, מו"פ מדבר וים המלח, 2016
**חזון ארבע החיות** הוא חלום נבואי שראה דניאל בשנה הראשונה למלכות בלשאצר מלך בבל, ומתואר בספר דניאל פרק ז'. הסיפור כתוב כולו בארמית.

תיאור החלום
-----------

דניאל ראה בחלומו רוחות מגיחות לתוך הים הגדול, וארבע חיות העולות מהים: **הראשונה** נראית כאריה ובעלת כנפי נשר, ולנגד עיניו של דניאל נמרטו כנפיה וניתן לה לב אדם; **השנייה** דומה לדוב, בפיה שלוש צלעות, ונשמע קול שאומר לה לאכול בשר רב; **השלישית** דומה לנמר, ובעלת ארבע כנפיים של עוף וארבעה ראשים וניתן לה שלטון. **הרביעית** עלתה אחריהן, והיא שונה מהאחרות – היא איומה וחזקה יותר, בעלת שיני ברזל ועשר קרניים, אוכלת וכותשת כל מה שנתקלת בו, ואת השאר רומסת ברגליה. לעיני דניאל צמחה לה קרן קטנה חדשה, ונעקרו שלוש מקרניה הישנות, לקרן הצומחת עיני אנוש, ופיה מדבר גדולות.

לאחר מכן הועמד במקום כיסאות וישב עליו "עתיק יומין", שבגדיו ושערו ראשו לבנים, ויש לו אלף אלפי משמשים ונהר של אש יוצא מלפניו. דניאל רואה את החיה הרביעית דין ודברים עד אשר מומתת החיה הרביעית, ושאר החיות איבדו את שלטונן וניתן להן זמן לחיות. אחר כך הגיע מישהו שנראה כאדם, והוא קיבל שלטון ומלכות עולם על כל העמים.

### פירוש החלום

דניאל מספר שקרב אל אחד העומדים שם ושאל אותו לפשר המראה. התשובה היא שארבע החיות הן ארבעה מלכים שיקומו על הארץ. המלכות הרביעית תשלוט בעולם ותחריב אותו, עשרה מלכים (עשר הקרניים) יעמדו ממנה, ומלך נוסף (הקרן הנוספת) יהיה חזק מכולם ויענה את קדושי עליון. האיש שהגיע בסופו של החזון מייצג את "קדישי עליונין" (קדושי עליונים) שימשלו בעולם אחרי אותם מלכים.

על פי פירוש רש"י ועוד פרשנים, החיה הראשונה מייצגת את מלכות בבל, שנמשלה בספר ירמיהו לאריה; השנייה מייצגת את מלכות פרס, לאום שבכמה מקומות בדברי חז"ל מושווה לדוב (למשל תלמוד בבלי, מסכת קידושין, דף ע"ב, עמוד א'); החיה השלישית מייצגת את יוון, "ונקרא נמר על שם שהייתה גוזרת גזרות על ישראל מנומרות ומשונות זו מזו", וארבעת הראשים מסמלים את פיצול הממלכה לאחר מות אלכסנדר מוקדון; והחיה הרביעית היא מלכות רומא, עשר הקרניים הן עשרה מלכים שמלכו לפני אספסיינוס, והפה המדבר גדולות הוא טיטוס.

המהר"ל מפראג כתב ספר שלם המהווה פירוש היסטוריוסופי של החלום. הספר נקרא "נר מצווה", והוא מתאר בהרחבה את המאפיינים של כל מלכות מארבע המלכויות המוזכרות בחלום.

החזון השפיע מאוד על דניאל, והוא חותם את התיאור במילים: "אֲנָה דָנִיֵּאל שַׂגִּיא רַעְיוֹנַי יְבַהֲלֻנַּנִי וְזִיוַי יִשְׁתַּנּוֹן עֲלַי וּמִלְּתָא בְּלִבִּי נִטְרֵת" (אני דניאל, מחשבותי הבהילו אותי מאוד ומראי השתנה, ושמרתי את הדבר בלבי).

ארבע החיות בתרבות
-----------------

השיר הראשון באלבום רישומי פחם של מאיר אריאל הוא **חיית הברזל** – שבו מתאר אריאל את החלום, וממשיל את החיה הרביעית לטכנולוגיה המודרנית ולתקשורת של תקופתו. השיר בוצע מחדש בשנת 2010 בידי ברי סחרוף.

השיר נחתם במילים מתוך הפרק (פסוקים יא וטו): "חָזֵה הֲוֵית בֵּאדַיִן מִן קָל מִלַּיָּא רַבְרְבָתָא דִּי קַרְנָא מְמַלֱּלָה חָזֵה הֲוֵית עַד דִּי קְטִילַת חֵיוְתָא וְהוּבַד גִּשְׁמַהּ וִיהִיבַת לִיקֵדַת אֶשָּׁא... אֶתְכְּרִיַּת רוּחִי אֲנָה דָנִיֵּאל וְחֶזְוֵי רֵאשִׁי יְבַהֲלֻנַּנִי" (תרגום: הסתכלתי על קול המילים הגדולות שהקרן מדברת, עד אשר נהרגה החיה ואבד גופה וניתנה לשריפה באש. נפעמה רוחי, דניאל, וחזיונות ראשי הבהילוני).

לקריאה נוספת
------------

* המהר"ל מפראג, ספר נר מצווה.
* ר' רביב (2006), עיצוב נבואות ארבע המלכויות בדניאל בספרות חז"ל, בתוך JSIJ גיליון 5, עמודים 1-20.
* מ.צ. סגל (1967), **מבוא המקרא,** הוצאת קרית ספר: ירושלים עמ' 737-739.
**ולטר הוברט אננברג** (באנגלית: **Walter Hubert Annenberg**;‏ 13 במרץ 1908 - 1 באוקטובר 2002) היה מוציא לאור, דיפלומט ונדבן יהודי-אמריקאי.

ביוגרפיה
--------

נולד במילווקי, להורים ממוצא יהודי-גרמני, מוזס לואיס "מו" אננברג, שהיה מוציא לאור ורכש את העיתון "The Philadelphia Inquirer", וסיידי ססיליה לבית פרידמן. היה הבן היחיד של הוריו. מלבדו היו להוריו שבע בנות. היה מגמגם מאז לידתו.

בשנת 1920 עברה המשפחה ללונג איילנד. לאחר סיום לימודיו ב-1927 למד בבית הספר לעסקים של אוניברסיטת פנסילבניה. הוא הועף[דרושה הבהרה] משם, ולעולם לא קיבל תואר מסיים קולג'. כשלמד בקולג' היה חבר באחוות הסטודנטית היהודית "זטא בטא טאו", הוותיקה ביותר בארצות הברית.

לאחר מותו של אביו בשנת 1942, קיבל לניהולו את עסקי המשפחה, והביאם להצלחה יתרה, תוך השקת המגזין "TV Guide" לתוכניות טלוויזיה בשנת 1952 והמגזין "Seventeen" לבני נוער.

בעיתונים שהוציא, ובפרט ב-The Philadelphia Inquirer, לא היסס לתקוף את הממשל והרשויות בארצות הברית, ובשנות החמישים פרסם מאמרים התוקפים את המקארתיזם ואת תוכנית מרשל.

בשנת 1969 מינה אותו נשיא ארצות הברית ריצ'רד ניקסון לשגריר ארצות הברית בבריטניה, תפקיד שמילא עד שנת 1974, כאשר בשנת 1976 הוענק לו תואר אבירות של מסדר האימפריה הבריטית.

היה אספן אמנות, ונהג לארח באחוזתו שברנצ'ו מיראג' בקליפורניה ידוענים רבים, ובהם נשיא ארצות הברית רונלד רייגן ומלכת בריטניה אליזבת השנייה.

ייסד את "בית הספר אננברג לתקשורת" באוניברסיטת פנסילבניה ואת "בית הספר אננברג לתקשורת ועיתונות" באוניברסיטת דרום קליפורניה.

בשנת 1986 העניק לו הנשיא רונלד רייגן את מדליית החירות הנשיאותית.

בשנת 1989 ייסד את "קרן אננברג", המעניקה תמיכה כלכלית למלכ"רים בתחום שיתוף הידע, וכן תרם למוסדות שונים בתחום החינוך, בסך כולל המוערך בכ-2 מיליארד דולר.

עם מותו בשנת 2002 נתרם אוסף האמנות האימפרסיוניסטית שלו, בשווי מוערך של כמיליארד דולר, למוזיאון המטרופוליטן לאמנות בניו יורק.

בשנת 2009 נפתח "The Annenberg Space for Photography" בלוס אנג'לס. המתחם היה מיועד לתערוכות בתחום הצילום הדיגילי ומסורתי. בתערוכה הראשונה הוצגו עבודות של קתרין אופי ואמנים אמריקאים נוספים. במקום הוצגו תערוכות רבות עד לשנת 2019. בהמשך הוא נסגר בעקבות מגפת הקורונה.

היה נשוי בראשונה לברניס דונקלמן, ובשנת 1951 נישא בשנית, לליונור כהן, אחייניתו של מייסד אולפני קולומביה הארי כהן.

קישורים חיצוניים
----------------

ויקישיתוף מדיה וקבצים בנושא **ולטר אננברג** בוויקישיתוף
* Walter Annenberg on 2000 Forbes 400
* Broadcast Pioneers of Philadelphia web page
* Bio from The Annenberg Foundation
* ולטר אננברג, באתר "Find a Grave" (באנגלית)
* ולטר אננברג, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257707805171
* BnF: cb119608082 (data)
* GND: 118927272
* ISNI: 0000 0001 1445 0625
* LCCN: n50021099
* NARA: 10581822
* NTA: 188831371
* RKD: 440427
* SNAC: w6f47mjh
* SUDOC: 082023913
* ULAN: 500445590
* VIAF: 57413680
* WorldCat: lccn-n50021099

 |
**אלחנן אדלר** (Elhanan Adler; נולד ב-18 בדצמבר 1942) הוא ספרן ומידען ישראלי-אמריקאי, ממניחי היסודות למהפכת המידע בספריות בישראל.

קורות חייו
----------

אדלר נולד בבוסטון ב-1942. למד לימודי תואר ראשון ושני בספרות עברית, בלשנות וספרנות בישיבה יוניברסיטי. כמו כן סיים שם לימודי הסמכה לרבנות. כבר בארצות הברית עבד כספרן בישיבה יוניברסיטי ובמחלקה ליהדות בספריית אוניברסיטת הרווארד. בשנת 1968 עלה לישראל והחל לעבוד בספריית אוניברסיטת חיפה, שם עבד עד 1997.

במסגרת עבודתו היה אחראי בשנת 1976 על פיתוחו של מפתח חיפה למאות אלפי מאמרים בעברית. בשנת 1998 הקים את הקטלוג המאוחד של הספריות בישראל בו מאוגדות כל הספריות האוניברסיטאיות בארץ, רבות מספריות המכללות ואף כמה ספריות ציבוריות כמו ספריית שער ציון. בשנות ה-90 הקים אדלר את מלמ"ד, מרכז למקורות מידע דיגיטליים, שאותו ניהל עד סוף שנת 2003.

בין השנים 2010-2004 שימש בספרייה הלאומית בתפקיד סגן מנהל הספרייה לטכנולוגיות מידע. במסגרת עבודתו עמד בראש מפעלי הדיגיטציה של הספרייה הלאומית. בין הפרויקטים שנעשו היו: מאגר הכתובות העולמי, פרויקט העיתונות העברית ההיסטורית, כתבי יד של התלמוד, מפות ארץ הקודש, מפות ירושלים, דיגיטציה של הקלטות מארכיון הצליל הלאומי ודיגיטציה של ספרים, רובם נדירים, מאוסף הספרייה הלאומית.

בשנת 2010 פרש אדלר מהספרייה הלאומית והתמנה לעמוד בראש התוכנית ללימודי מידע במכללת דוד ילין. במקביל, מונה ב-2010, לראש התוכנית לתואר שני (.M.Ed) במידענות-ספרנות במערכות חינוך, במכללה לחינוך ע"ש דוד ילין. הוא ממשיך ליעץ לספרייה הלאומית ולמוסדות אחרים בכל הקשור לטכנולוגיות מידע.

אדלר לימד במהלך השנים בבתי הספר לספרנות באוניברסיטת חיפה, בר-אילן ובאוניברסיטה העברית בירושלים. הוא מהווה סמכות מקצועית בישראל ומחוצה לה בתחומי לימודי מידע, דיגיטציה, קיטלוג ועוד.

פרסומיו
-------

* **הקיטלוג** : ספר יסודות וכללים. אלחנן אדלר, אביבה שיחור, רחל קדר. ירושלים : מרכז ההדרכה לספריות בישראל, 1997.
* אמנות הקיטלוג

* Cataloging Hebrew materials in the online environment : a comparative study of American and Israeli approaches. Susan S. Lazinger, Elhanan Adler. Englewood, Col. : Libraries Unlimited, 1998

קישורים חיצוניים
----------------

* רשימת המאמרים של אלחנן אדלר באתר רמב"י
* אורלי סימון, על מפעל החיים של פרופ' אלחנן אדלר, מאלי - כנס שנתי 2009
* אדלר אלחנן, לקראת ספריה דיגיטלית לאומית ישראלית
* אלחנן אדלר (1942-), דף שער בספרייה הלאומית

* Adler, Elhanan and Orly Simon, 900 Years of Jewish Marriage Contracts at the Jewish National and University Library (באנגלית) (ארכיון)

הערות שוליים
------------

1. ↑  אודות מלמ"ד
2. ↑
3. ↑  עיתונות עברית היסטורית
4. ↑  אוצר כתבי יד תלמודיים
5. ↑  מפות ארץ הקודש
6. ↑  מפות ירושלים
7. ↑  ארכיון הצליל הלאומי
8. ↑  מאגר ספרים סרוקים, באתר הספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257445405171
* GND: 1158353715
* ISNI: 0000 0000 6684 4362
* LCCN: n79020743
* NKC: js20091103006
* NTA: 174830246
* ORCID: 0000-0003-0501-712X
* VIAF: 77146130
* WorldCat: lccn-n79020743

 |
**בוגטסה** (ביוונית: μπουγάτσα) הוא מאפה יווני לארוחת בוקר (מתוק או מלוח) המורכב מחביצת סולת.

מקור המאכל
----------

השם בא מהיוונית ביזנטית πογάτσα (pogátsa), מהרומית העתיקה pānis focācius, מילולית "לחם קמין" או "לחם אח"; כמו הפוקצ'ה האיטלקית. ייתכן שהיה למאכל מקור קלאסי בעוגת השליה מהתקופה הרומית. קינוח דומה עדיין ידוע בשם Placenta cake (ביוונית: πλατσέντα) באי לסבוס ביוון. 

המאכל נמצא גם בסלוניקי ובאזור מרכז מקדוניה בצפון יוון, במיוחד בעיר סרס, לשם הובא במאה ה-20 על ידי פליטים יוונים מקונסטנטינופול. הטעם של הבוגטסה משתנה בין אזורי יוון. כך למשל, בוגטסה בווריה מתוקה מאוד ומלאת שמנת, בעוד שבסלוניקי היא פריכה ולא כזו מתוקה, ובחאניה כרתים היא עשויה מגבינת מיזיתרה מקומית ומפזרים עליה סוכר.

הכנה
----

 בוגטסה תוצרת סלוניקי
 הכנת בוגטסה של רפרפת בבית קפה באתונה
בוגטסה יוונית מכינים מבצק פילו עטוף סביב מילוי. לאחר אפייה, הוא נחתך לחתיכות הגשה ומוגש חם. אם המילוי הוא חביצת סולת, ניתן לאבק קלות את המאפה באבקת סוכר ו/או קינמון.

רוב הבוגטסה המודרנית עשויה עם פילו מתוצרת מכונה, אבל כמה בתי קפה ומאפיות שמוכרים בוגטסה בעבודת יד עדיין קיימים, במיוחד בעיירות ובכפרים קטנים יותר של יוון.

שונות
-----

העיר סרס השיגה את השיא של בצק העלים הגדול ביותר ב-1 ביוני 2008. משקלו היה 182.2 ק"ג, היה 20 מטרים אורך, ונעשה על ידי יותר מ-40 אופים.

תהליך הכנת בוגטסה ביד הוצג בפרק של Anthony Bourdain: No Reservations שצולם ביוון.

ראו גם
------

### במטבח היווני

* Galaktoboureko
* ספנקופיטה, פאי עשוי עם תרד ולפעמים גבינה
* טירופיטה, פאי עשוי עם גבינה

### במטבחים אחרים

* באניצה, פאי דומה מבולגריה
* קרמשניט
* פוקאצ'ה
* כנאפה
* פוגאצ'ה
* רשימת קינוחי חביצה

הערות שוליים
------------

1. ↑  "Η ιστορία της μπουγάτσας". *Thessalonikiartsandculture.gr*.
2. ↑  Τριανταφύλλη, Κική (17 באוקטובר 2015). "Πλατσέντα, από την Αγία Παρασκευή Λέσβου". *bostanistas.gr*. נבדק ב-7 בפברואר 2020. `{{cite web}}`:  (עזרה)
3. ↑  Γιαννέτσου 2014, p. 161: "Η πλατσέντα είναι σαν τον πλακούντα των αρχαίων Ελλήνων, με ξηρούς καρπούς και μέλι."
4. ↑   Guinness World Records
**רבקה סמית'** (באנגלית: **Rebecca Smith**, נולדה בשם **רבקה פריור**; 17 במאי 1807 – 23 באוגוסט 1849) הייתה הבריטית האחרונה שהוצאה להורג בגין רצח בנה (אנ'). היא הודתה גם בהרעלתם למוות של שבעה מילדיה הנוספים.

ביוגרפיה
--------

סמית' נולדה בווילטשייר לוויליאם ושרה פריור. במאי 1831 היא נישאה לפיליפ סמית', שהיה בעל מוניטין של מכור לאלכוהול. בתם הראשונה, ג'יין, נולדה בשנה שלאחר מכן, ובהמשך נולדו לשנים עשרה ילדים נוספים, שאף אחד מהם לא שרד יותר מכמה חודשים.

בשנת 1846, לאחר מות אמה, העבירה סמית' את המשפחה לווסטברי בחלק מכספי הירושה. עם זאת, בעלה בזבז את שארית הכסף, והיא נאלצה למצוא עבודה עונתית כקוטפת יבולים ומגדלת ירקות, וחיה ב"מצב גלוי של עוני ובריאות לקויה".

### מעשה הרצח

ב-16 במאי 1849 נולד ריצ'רד, בנם ה-11 של הזוג. הוא היה בריא בתחילה, אך חלה ב-7 ביוני ומת בבוקר 12 ביוני. בתחילה נכתב כי סיבת המוות אינה ידועה, אך שמועות מקומיות גרמו לכך שגופתו של ריצ'רד הוצאה מהקבר ב-22 ביוני וננתחה ב-24 ביוני, אז נתגלו עקבות של ארסן בקיבתו.

שכניה של סמית' טענו שהיא עשתה סדרה של ניסיונות לרכוש רעל לפני ואחרי הלידה, ושבבוקר 7 ביוני היא הצליחה לרכוש ארסניק טריאוקסיד. חקירות בנוגע למותם של שניים נוספים מילדיה (שרה ואדוארד) נערכו ב-18 ביולי, ובגופות שניהם נמצא גם כן ארסן.

### המשפט וההוצאה להורג

ב-9 באוגוסט 1849 נפתח משפטה של סמית', ובו השתתפו 18 עדים. חבר המושבעים מצא אותה אשמה ברצח, אך המליץ לחוס עליה. השופט התעלם מההמלצה, וגזר עליה גזר דין מוות. שבוע לאחר המשפט הודתה סמית' בפני כומר הכלא כי השתמשה ברעל עכברים כדי להרוג שבעה מילדיה, בנוסף לריצ'רד. מבין אחד עשר ילדיה, רק הבכורה שרדה, כששניים מתו מסיבות טבעיות ושמונת האחרים נרצחו על ידה.

ב-23 באוגוסט 1849, לאחר שנדחו שתי עתירות שהוגשו למזכיר הפנים, הוצאה סמית' להורג ונתלתה בפומבי.

קישורים חיצוניים
----------------

* Watson, Katherine D. (בנובמבר 2008). "Religion, Community and the Infanticidal Mother: Evidence from 1840s Rural Wiltshire". *Family & Community History*. **11** (2): 119. doi:10.1179/175138108X355148. S2CID 143927181. `{{cite journal}}`:  (עזרה)
**דייוויד מארש** (באנגלית: **David "Dave" Marsh**, נולד ב-29 בדצמבר 1957) הוא מאמן אמריקאי בשחייה ושחיין עבר. שימש בתפקיד מאמן ראשי של נבחרת הנשים של ארצות הברית בשחייה באולימפיאדה (ריו דה ז'ניירו 2016) ועוזר מאמן נבחרת הגברים של ארצות הברית בשחייה ב-2 אולימפיאדות (אטלנטה 1996 ו-סידני 2000).

ביוגרפיה
--------

### קריירת שחיין

באליפות ארצות הברית שנערכה ב-31 ביולי 1980 סיים מארש במקום שישי במשחה ל-100 מטר גב בתוצאה של 57.78 שניות. בשלב המוקדמות הוא קבע תוצאה של 57.03 שניות ועלה מהמקום השלישי למשחה הגמר.

### קריירת מאמן

מארש שימש כמאמן ראשי באוניברסיטת אובורן שבאלבמה (1990–2007) וזכה 7 פעמים באליפות המכללות עם קבוצת הגברים (1997, 1999, 2003, 2004, 2005, 2006, 2007) ו-5 פעמים באליפות המכללות עם קבוצת הנשים (2002, 2003, 2004, 2006, 2007). שימש כמנכ"ל ומאמן ראשי בקבוצת *SwimMAC* קרוליינה, שארלוט משנת 2007. הוא הוביל את קבוצתו ל-3 זכיות ברציפות באליפות ארצות הברית בשחייה. 

מארש אימן 49 שחיינים אולימפיים, בהם יואב ברוק ואיתן אורבך מישראל, מ-19 מדינות שונות.

בין השחיינים שאימן היו אלופים אולימפיים, אלופי עולם ושיאני עולם בשחייה: 

שחייניותקמיל אדמס, מרתה בוואן, קתלין בייקר, מרגרט הולצר, קייטי מיילי, היילי פירסול, קירסטי קובנטרי.
שחייניםאנתוני ארווין, ג'ורג' בוול, פרד בוסקה, קאלן ג'ונס, מארק גנגלוף, ג'ון הרגיס, סקוט טאקר, מאט טרגט, ראיין לוכטה, סזאר סיילו, מלווין סטיוארט, ג'ימי פייגן, ביל פילקצ'וק, אריק שנטו, ניק תומן.
באולימפיאדת ריו דה ז'ניירו (2016) זכו שחייניו ב-8 מדליות, מהן 6 זהב: ראיין לוכטה - מדליית זהב, במשחה שליחים 4x200 מטר חופשי, אנתוני ארווין - 2 מדליות זהב, במשחה ל-50 מטר חופשי ובמשחה שליחים 4x100 מטר חופשי במוקדמות, קייטי מיילי - 2 מדליות, זהב וארד, זהב במשחה שליחות 4x100 מטר מעורב במוקדמות וארד במשחה ל-100 מטר חזה, קתלין בייקר - 2 מדליות, זהב וכסף, זהב במשחה שליחות 4x100 נטר מעורב, וכסף במשחה ל-100 מטר גב, ג'ימי פייגן - מדליית זהב, במשחה שליחים 4x100 מטר חופשי במוקדמות.

בדצמבר 2016 מונה מארש לתפקיד מאמן העל של נבחרת ישראל בשחייה.

תארים
-----

* בשנת 2019 זכה מארש להיכלל בהיכל התהילה הבינלאומי בשחייה.
* מאמן השנה לנשים ב-NCAA ‏: 2001, 2002, 2003
* מאמן השנה לגברים ב-NCAA ‏: 1994, 1997, 1999, 2003, 2004

קישורים חיצוניים
----------------

* דייוויד מארש, באתר *Auburn Tigers* (באנגלית)
* דותן מלאך, ‏המאמן שהכשיר את גדולי השחיינים עדיין מאמין בישראלים, בעיתון מקור ראשון, 17 באוגוסט 2018

הערות שוליים
------------

1. ↑  1980 Olympic Trials Results (באנגלית)
2. ↑  אורי טלשיר, עידן חדש בבריכה: דייויד מארש הוצג כמאמן העל של השחייה הישראלית, באתר הארץ, 26 בדצמבר 2016
**דיקסל** (בצרפתית: **Duxelles**) הוא מונח במטבח הצרפתי המתייחס לטחוינה של פטריות, בצל, עשבי תיבול (כגון טימין או פטרוזיליה), ופלפל שחור, כשהכל מוקפץ בחמאה ומצטמצם לעיסה. לפעמים משתמשים בשמנת, ומתכונים מסוימים מוסיפים קורטוב של יין מדיירה או שרי.

זוהי הכנה בסיסית שמשמשת במלית וברטבים (בעיקר ביף ולינגטון) או כקישוט.  אפשר למלא אותו בכיס של מאפה נא ולאפות כטארט מלוח.

הטעם תלוי בפטריות המשמשות. לדוגמא, לפטריות פורצ'יני יש טעם חזק בהרבה מפטריות לבנות או חומות.

מסופר שדיקסל נוצר על ידי השף הצרפתי מהמאה ה-17 פרנסואה פייר לה וארן (1615–1678) ונקרא על שמו של מעסיקו, ניקולא שאלון דו בלה, המרקי ד'אוקסל, מרשל צרפת.

כמה ספרי בישול קלאסיים מציינים פטריות מיובשות. לדברי אוגוסט אסקופייה, התייבשות משפרת את הטעם ומונעת מאדי מים לצבור לחץ שעלול לגרום למאפה להיסדק או אפילו להתפוצץ.

ראו גם
------

* פטריות מוקפצות
* רשימה של מנות פטריות

הערות שוליים
------------

קישורים חיצוניים
----------------

* ויקימילון ערך מילוני בנושא **דיקסל,**  בוויקימילון
* 
* Mushroom Duxelle


1. ↑  "A Definition of the Culinary Term Duxelle". *The Spruce Eats*.
2. ↑  Spahr, D.L. (2009). *Edible and Medicinal Mushrooms of New England and Eastern Canada*. North Atlantic Books. p. 201. ISBN 978-1-55643-795-3. נבדק ב-27 במאי 2017. `{{cite book}}`:  (עזרה)
3. ↑  Boetticher, T.; Miller, T.; Farnum, A. (2013). *In the Charcuterie: The Fatted Calf's Guide to Making Sausage, Salumi, Pates, Roasts, Confits, and Other Meaty Goods*. Ten Speed Press. p. 256. ISBN 978-1-60774-343-9. נבדק ב-27 במאי 2017. `{{cite book}}`:  (עזרה)
4. ↑  Binns, Brigit (2004). *Sauce*. New York: Simon & Schuster. ISBN 0-7432-6187-9.
"פיטר פומגרנט" כפי שהיא מופיעה באינוונטר האוניות המכונה "מגילת אנתוני"
**פִּיטֶר פּוֹמֶגְרָנֶט** (באנגלית: **Peter Pomegranate**) הייתה אוניית מפרשים מלחמתית אנגלית מן המאה ה-16, שבנייתה הושלמה והיא הוכנסה לשירות בצי ב-1510, בתקופת מלכותו של הנרי השמיני. היא נקראה קרוב לוודאי על שמם של פטרוס הקדוש, מייסד הכנסייה הנוצרית, והרימון, שהיה סמלה של המלכה קתרין מאראגון. תפוסתה הייתה 450 טונות, אך ב-1536 היא נבנתה מחדש וממדיה הוגדלו לתפוסה של 600 טונות; באותה שנה, לאחר שסר חינה של המלכה קתרין ועם מותה, קוצר שם האונייה ל"פיטר". גורלה של האונייה אינו ידוע. היא מוזכרת בפעם האחרונה בתעודה היסטורית ב-1558. "פיטר פומגרנט" הייתה בת-זמנה של "מרי רוז", שטבעה במהלך קרב סולנט ב-1545.

ב-1547 הייתה "פומגרנט" חלק מצי הפלישה שיצא נגד סקוטלנד בפיקודו של אדוארד קלינטון, והיא מופיעה ברשימת האוניות בשמה המלא. באינוונטר של הנרי השמיני מלך אנגליה מ-1547 (אנ') כתוב כי "פומגרנט" נבנתה מחדש ולה 185 מלחים, 185 חיילים ו-30 תותחנים. חימושה כלל: 2 חצי-קנונים מפליז, 2 קוּלְבֶרִינִים מפליז, 4 חצי-קולברינים מפליז, 4 סייקרים מפליז, קולברין אחד מברזל, 3 סייקרים מברזל, 9 תותחי אשנבים מברזל, 37 בָּסִים מברזל ו-11 ארקבוסים. כמו כן צוידה ב-259 קשתות, 160 האלברדים ו-160 רומחים מוריים.

הערות שוליים
------------

1. ↑  Childs, David. *The Warship Mary Rose: The Life and Times of King Henry VIII's Flagship.* Chatham Publishing, London. 2007. p. 17; Marsden, Peter (editor).*Your Noblest Shippe: Anatomy of a Tudor Warship*. The Archaeology of the Mary Rose, Volume 2. The Mary Rose Trust, Portsmouth. 2009. pp. 5, 379.
2. ↑  Rodger, N. A. M. (2004). *The Safeguard of the Sea*. London: Penguin Books. pp. 476–477.
3. ↑  *Calendar of State Papers Scotland*, vol. 1 (1898), 12, no. 29.
4. ↑  Starkey, David. (editor). *Inventory of Henry VIII*, vol 1, Society of Antiquaries (1998), nos. 7165, 7252-7273.
**דוליצ'ורינצ'ופס** (שם מדעי: *Dolichorhynchops*; מילולית: "פרצוף ארוך-חוטם") הוא סוג של זוחל ימי נכחד מסדרת הפלזיוזאוריה שחי בסוף הקרטיקון. מראהו מזכיר את בני קבוצת הפליואוזאורודים, אך למעשה הוא קרוב לקבוצה השנייה בסדרה - פלסיוזאורודים. מאובניו נמצאו ברחבי ארצות הברית וקנדה ותוארכו לגילאי הטורון עד הקמפן, לפני 93.5–70.6 מיליון שנה.

מאפיינים
--------

מאובני היצור נמצאו ב-1900 סביב גבעות בקנזס והובא לאוניברסיטת קנזס שם הפלאונטולוג סמואל וונדל וויליסטון נתן לו את שמו. במשך השנים התגלו מספר מאובנים של היצור לרבות מאובן שנמצא בבטנו של טילוזאורוס גדול. המאובנים האחרונים התגלו ב-2003 ותוארכו למין חדש המצוי במחלוקת. מלבד המין החדש נמצאים בסוג שלושה מינים נוספים.

אורכו של הזוחל הימי הגיע עד ל-4.5 מטרים והוא שקל עד 250 קילוגרם. הוא הכיל לסת ארוכה ורחבה בעלת שיניים דקות וחרוטיות ששימשו לתפיסת דגים והיה בעל גוף עגלגל, סנפירים כשל כלב ים וזנב קצר. הוא לא היה יכול לצאת מהים ולכן סביר להניח שהשריץ צאצאים חיים.

בתרבות
------

* הדוליצ'ורינצ'ופס הופיע כיצור העיקרי בסרט הIMAX של הנשיונל ג'יאוגרפיק: "מפלצות ים", בו נראה סיפור חייהם של משפחה כולל של המאובן שנמצא בבטנו של הטילוזאורוס.
* הוא הופיע גם במשחק "עולם היורה: המשחק".
* בנוסף הופיע בסדרה "מפלצות חוזרות לתחייה".

גלריה
-----

* שלד של דוליצ'ורינצ'ופסשלד של דוליצ'ורינצ'ופס
* שחזור של דוליצ'ורינצ'ופסשחזור של דוליצ'ורינצ'ופס

קישורים חיצוניים
----------------

ויקישיתוף מדיה וקבצים בנושא **דוליצ'ורינצ'ופס** בוויקישיתוף
* דוליצ'ורינצ'ופס, באתר האנציקלופדיה של החיים (באנגלית)
* דוליצ'ורינצ'ופס, באתר GBIF (באנגלית)
**סטיבן צ'ארלס "סטיב" פורניס** (באנגלית: **Steven Charles "Steve" Furniss** נולד ב-21 בדצמבר 1952) הוא שחיין עבר אמריקאי. שיאן עולם במשחה ל-200 מטר מעורב אישי, בעל מדליית ארד אולימפית ומדליית כסף בהן זכה באליפות העולם בשחייה. אחיו הצעיר, ברוס פורניס, הוא אלוף אולימפי ואלוף עולם.

ביוגרפיה
--------

סטיב פורניס נולד במדיסון, ויסקונסין. 

במשחקים הפאן אמריקאיים שנערכו בקאלי, קולומביה בשנת 1971 זכה פורניס בשתי מדליות זהב במשחי מעורב אישי. ב-200 מטר בתוצאה של 2:10.82 דקות וב-400 מטר בתוצאה של 4:42.69 דקות.

באולימפיאדת מינכן (1972) זכה פורניס במדליית ארד במשחה ל-200 מטר מעורב אישי בתוצאה של 2:08.45 דקות, המנצח היה גונאר לארסון משוודיה שקבע שיא עולם חדש בתוצאה של 2:07.17 דקות. בן ארצו טים מקיי סיים שני (2:08.37 דקות), רביעי היה גארי הול סניור שיאן העולם (2:08.49 דקות). בנוסף, הוא סיים במקום הרביעי במשחה ל-400 מטר מעורב אישי בתוצאה של 4:35.44 דקות, המנצח היה גונאר שקבע שיא עולם חדש נוסף בתוצאה של 4:31.98 דקות, תוצאה זהה לזו של מקיי, אך הוחלט להעניק לו את מדליית הכסף בגלל ששחה ב-2 אלפיות השנייה יותר לאט, לאחר המשחקים הוחלט שלא יתחשבו יותר באלפיות השנייה. שלישי סיים אנדראש הרגיטאי מהונגריה (4:32.70 דקות).

באוניברסיאדה שנערכה במוסקבה, ברית המועצות בשנת 1973 זכה פורניס ב-3 מדליות כסף, במשחה ל-400 מטר מעורב אישי בתוצאה של 4:39.54 דקות, אחרי סרגיי זאכרוב מברית המועצות (4:37.96 דקות), ב-200 מטר גב בתוצאה של 2:12.72 דקות, אחרי בן ארצו דייוויד ג'ונסון (2:10.53 דקות) ובמשחה שליחים 4x200 מטר חופשי.

ב-1 בספטמבר 1974 השווה פורניס בקליפורניה במשחה ל-200 מטר מעורב אישי את **שיא העולם** של דייוויד וילקי מבריטניה שניקבע שבוע קודם לכן (2:06.32 דקות), היה זה שיא העולם היחידי שלו במשחה ל-200 מטר מעורב אישי. שיא זה החזיק מעמד כמעט שנה עד שברוס, אחיו הצעיר שבר אותו כשקבע תוצאה של 2:06.08 דקות.

באליפות העולם בשחייה שנערכה בקאלי, קולומביה ביולי 1975 זכה פורניס במדליית כסף במשחה ל-200 מטר מעורב אישי בתוצאה 2:07.72 דקות, אחרי המנצח אנדריאס הרגטיי מהונגריה (2:07.72 דקות) ולפני אנדריי סמירנוב מברית המועצות (2:08.52 דקות).

במשחקים הפאן אמריקאים שנערכו במקסיקו סיטי, מקסיקו בשנת 1975 זכה פורניס בשתי מדליות זהב במשחי מעורב אישי והגן על תאריו. ב-200 מטר בתוצאה של 2:09.77 דקות וב-400 מטר בתוצאה של 4:40.38 דקות.

באולימפיאדת מונטריאול (1976) סיים פורניס במקום השישי בתוצאה של 4:29.23 דקות, ראשון היה רוד סטראכאן בן ארצו שקבע שיא עולם חדש בתוצאה של 4:23.68 דקות. בשלב המוקדמות קבע פורניס שיא אולימפי חדש (4:27.76 דקות) הזמן השני בטיבו, וחמישי בגמר. את המשחה ל-200 מטר מעורב אישי לא שחו בתחרות לאחר החלטה שנויה במחלוקת של הוועד האולימפי הבינלאומי, המשחה החזק שלו ושל אחיו שהחזיק בשיא העולם.

פורניס למד רפואת שיניים באוניברסיטת דרום קליפורניה, אך עובד ביחסי ציבור של חברת "ארנה".

קישורים חיצוניים
----------------

* סטיב פורניס, באתר olympedia.org
* סטיב פורניס(הקישור אינו פעיל), באתר *Sports123* (באנגלית)
* התפתחות שיא העולם במשחה ל-200 מטר מעורב אישי (ויקיפדיה האנגלית)

הערות שוליים
------------

1. ↑  PAN AMERICAN GAMES - SWIMMING AND DIVING, באתר gbrathletics
2. ↑  WORLD STUDENT GAMES (UNIVERSIADE) - SWIMMING AND DIVING (MEN)‎, באתר gbrathletics
**אסקיאל בארקו** (בספרדית: **Esequiel Barco**; נולד ב-29 במרץ 1999) הוא כדורגלן ארגנטינאי שמשחק בעמדת הקשר בקבוצת ריבר פלייט מליגת העל הארגנטינאית, בהשאלה מאטלנטה יונייטד.

קריירת מועדונים
---------------

### אינדפנדיינטה

בארקו נולד בויז'ה גוברנדור גאלבס שבסנטה פה וגדל במחלקת הנוער של אינדפנדיינטה, עד שעלה לקבוצה הבוגרת תחת המאמן גבריאל מיליטו. הוא ערך את הופעת הבכורה שלו בליגת העל הארגנטינאית ב-28 באוגוסט 2016 נגד קבוצת בלגראנו. הוא הבקיע את השער הראשון שלו כשבועיים לאחר מכן, מול גודוי קרוס.

בעונת הבכורה שלו כבש ארבעה שערי ליגה בשלושים הופעות, ואף סייע לקבוצתו לזכות בגביע סודאמריקנה, לאחר שכבש את שער השוויון של קבוצתו במשחק הגומלין של הגמר מול פלמנגו, משחק שהסתיים בשוויון 1-1 וקבע 3-2 בסיכום שני המפגשים.

### אטלנטה יונייטד

ב-19 בינואר 2018, הצטרף לאטלנטה יונייטד מליגת ה-MLS, תחת המאמן בן ארצו חרארדו מרטינו. סכום ההעברה הוערך בכ-15 מיליון דולר, ההעברה היקרה ביותר עד אז בתולדות הליגה. בארקו היה שותף לזכייתה של הקבוצה באליפות, אך במשחק גביע ה-MLS 2018, משחק גמר הפלייאוף של העונה, הוא נכנס כמחליף רק בתוך תוספת הזמן של ההתמודדות.

בארקו זכה בתואר שני בקבוצה, גביע קמפאונס 2019, אך שוב כמחליף בתוך תוספת הזמן, הפעם תחת המאמן פרנק דה בור. כשבועיים לאחר מכן זכה עם קבוצתו בגביע ארצות הברית הפתוח, כאשר הפעם פתח בהרכב קבוצתו בניצחון 2-1 על מינסוטה יונייטד.

בארקו שותף פעמיים ברציפות במשחק האולסטאר של ה-MLS כחלק מנבחרת כוכבי הליגה, ב-2018 מול יובנטוס וב-2019 מול אתלטיקו מדריד.

### נבחרת ארגנטינה

בין השנים 2017 ל-2019 היה בארקו לחלק מנבחרת ארגנטינה עד גיל 20, וכבש במדיה שני שערים בתשע הופעות.

ביולי 2021 היה לחלק מסגל הנבחרת האולימפית של ארגנטינה לטורניר הכדורגל של אולימפיאדת טוקיו (2020). הוא פתח בהרכב בכל שלושת משחקיה של ארגנטינה בשלב הבתים, שהסתיימו בהפסד 2-0 לאוסטרליה, ניצחון 1-0 על מצרים, ושוויון 1-1 מול ספרד. הוא הוחלף בכל שלושת המשחקים, כולל חילוף במחצית המשחק מול ספרד. ארגנטינה סיימה שלישית בבית ולא העפילה לרבע הגמר.

תארים
-----

אינדפנדיינטה
* גביע סודאמריקנה: 2017

אטלנטה יונייטד
* גביע ה-MLS: 2018
* גביע קמפאונס: 2019
* גביע ארצות הברית הפתוח: 2019

ריבר פלייט
* ליגת העל הארגנטינאית: 2023

קישורים חיצוניים
----------------

ויקישיתוף מדיה וקבצים בנושא **אסקיאל בארקו** בוויקישיתוף
* אסקיאל בארקו, ברשת החברתית אקס (טוויטר)
* אסקיאל בארקו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  "Argentina - E. Barco - Profile with news, career statistics and history - Soccerway". soccerway.com. נבדק ב-2016-09-05.
**פארק דינה** הוא גלריה של פסלי חוץ, השוכנת בשטחים הפתוחים של ארסוף הישנה (ארסוף קדם), בסמוך לכביש החוף. הגלריה הוקמה בשנת 2007 לזכרה של דינה מנהיים. בפארק מפוזרים כ-50 פסלים אקולוגיים.

מידע על אודות הפארק
-------------------

דני מנהיים וטניה פרמינגר, תושבי המקום, הקימו את פארק דינה בשנת 2007 ומאז הם מפתחים אותו ושומרים על ניקיון השטחים. טניה פרמינגר היא האוצרת של המקום. ברחבי השטח עבודות של אמנים מישראל ומחוץ לארץ. היצירות מתאפיינות בפיסול טבעי, עבודות מהטבע אל הטבע. האמנים משתדלים להשתמש בחומרים מהאזור כגון עצים, ענפים, אדמה, פסולת בנין שהייתה במקום, צינורות השקיה ועוד.

הייחודיות בפארק דינה נראית בעבודות, שהן זמניות ומתכלות. האמנים אינם משתמשים בחומרים לשימור כגון בטון או לכה ושומרים על הזמניות של היצירה. העבודות המתכלות מפנות מקום לעבודות חדשות, ובכך שומרות על מחזוריות, כמו בטבע. בעבודות יש משמעות ערכית מעבר לנראות האסתטית שלהן. לדוגמה המטאטא שעומד כלפי מעלה, מנקה את האוויר מהזיהום ופועל גם לטיהור האווירה בין בני האדם. לאחרונה התווספו גם עבודות מחומרים אחרים, והקהל שמגיע נהנה מגיוון.

מזג האוויר משנה את פני הגלריה בכל עונה: בחורף חלק מהפסלים נטמעים בצמחייה, לעומת הקיץ, שבו הפסלים בולטים בסביבה חשופה יותר. הצמחייה היא חלק מרכזי בגלריה. פארק דינה הוא ביטוי של חקלאות תיירותית, שבה מטפחים את השטח ו"מגדלים" עבודות אמנות.

גלריה
-----

* אוריין מרון, "פרח"אוריין מרון, "פרח"
* טניה פרמינגר, "חבל על הזמן"טניה פרמינגר, "חבל על הזמן"
* טניה פרמינגר, "לעבודה ולמלאכה"טניה פרמינגר, "לעבודה ולמלאכה"
* דליה מאירי, "עם הגב לים"דליה מאירי, "עם הגב לים"
* קיי נקמרה, "מושי"קיי נקמרה, "מושי"
* דני מנהיים, "מטאטא חדש"דני מנהיים, "מטאטא חדש"
* יגאל מירון, "איקרוס 2012"יגאל מירון, "איקרוס 2012"
* יגאל מירון, "שער הרוח 2012"יגאל מירון, "שער הרוח 2012"

קישורים חיצוניים
----------------

ויקישיתוף מדיה וקבצים בנושא **פארק דינה** בוויקישיתוף
* אתר האינטרנט הרשמי של אתר הגלריה הירוקה
* פארק דינה, ברשת החברתית פייסבוק

 הגלריה הירוקה - פארק דינה, ברשת החברתית פייסבוק

"רוחות סתיו בפארק דינה"- ערוץ היוטיוב של הגלריה הירוקה

הערות שוליים
------------

1. ↑  Tamar, הגלריה הירוקה בארסוף קדם - החיים סילאן, באתר tamarit, ‏2021-03-02
2. ↑  הגלריה הירוקה- פארק פסלים בארסוף קדם- GREEN GALLERY | הגלריה הירוקה, באתר Green Gallery
3. ↑  הגלריה הירוקה ארסוף, באתר טיולי אתנחתא
4. ↑  אלון פרס, לגור בלי כתובת, תיבת דואר ומכולת - אבל עם גן של 50 פסלים מרהיבים, באתר Xnet‏, 22 באוגוסט 2017
**בית הכנסת שמעון אטיאס** הוא בית כנסת מהמאה ה-19 באסואירה, מרוקו, הידועה בעבר בשם מוגדור. הוא ידוע גם כ**בית הכנסת שמעון אטיאס, מסעוד אטיאס** ו**שערי תפילה**. בית הכנסת נבנה בשנת 1882.

בית הכנסת מהווה אגף אחד של מבנה חצר בבניין שהכיל גם את ביתו של שמעון אטיאס. דלת אחת וגדולה הממוקמת בקשת פרסה מובילה אל הבניינים. בית הכנסת נמצא בקומה השנייה. בקומת הקרקע היו פעם חנויות. בקומה השלישית נמצאו משרדי בתי המשפט היהודיים, שדנו בתיקים מסחריים ואישיים כאחד. בית הכנסת עצמו הוא חלל בגובה שתי קומות, עם חלונות גדולים ומעוגלים בקשת ועזרת נשים.

ארון הקודש הגדול העשוי מעץ כולל עמודים ועמוד מעוגל, מעוטר בגילופי פרחים. בית הכנסת נקרא על שמו של שמעון אטיאס אחד מפרנסי הקהילה שתרם את הכסף להקמתו ומת בשנת 1892. בשנת 1993 היה בית הכנסת במצב תקין. בשנת 2009 הוא נסגר ועבר שיקום והסבה למוזיאון.

לאחר השחזור, בית הכנסת הוא חלק ממוזיאון "בית דקירה".

קושורים חיצוניים
----------------

ויקישיתוף מדיה וקבצים בנושא **בית הכנסת שמעון אטיאס** בוויקישיתוף

הערות שוליים
------------

1. 1 2 3  Zack, Joel, *The Synagogues of Morocco; An Architectureal and Preservation Survey, Jewish Heritage Council and World Monuments Vund, New York, August, 1993, pp. 25 ff.*
**אריק פסקל** (באנגלית: **Eric Paschall**; נולד ב-4 בנובמבר 1996) הוא כדורסלן אמריקאי המשחק בקבוצת יוטה ג'אז מליגת ה-NBA, בעמדת הפאוור פורוורד.

נעורים וקריירת מכללות
---------------------

פסקל נולד בכפר סליפי הולו שבדרום מדינת ניו יורק. בילדותו התחבר עם דונובן מיטשל בן גילו, ושיחק לצידו בליגת החובבים בניו יורק.

בשנת 2014 החל ללמוד באוניברסיטת פורדהאם אשר ברובע הברונקס בניו יורק. לאורך עונתו היחידה בקבוצת הכדורסל של האוניברסיטה קלע 15.9 נקודות בממוצע למשחק, ובסיומה זכה בתואר "רוקי השנה של מחוז ה-Atlantic 10". בקיץ 2015 הודיע על מעברו לאוניברסיטת וילאנובה אשר בפנסילבניה. על פי חוקי ליגת המכללות נדרשה על פסקל תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות.

בעונה בה נעדר, 2015/2016, זכתה וילאנובה באליפות ליגת המכללות בהובלת ג'וש הארט וראיין ארצ'ידיאקונו. בעונתו השנייה בווילאנובה, 2017/2018, השלים פסקל חמישייה דומיננטית לצד ג'יילן ברנסון, דונטה דיווינצ'נזו, מיקל ברידג'ס ואומארי ספלמן, אשר הוליכה את הקבוצה לזכייה נוספת באליפות המכללות. במשחק חצי הגמר מול אוניברסיטת קנזס הציג את אחד ממשחקיו הטובים ביותר בליגת המכללות, כשקלע 24 נקודות ב-10 מ-11 מהשדה. בעונת 2018/2019 רשם ממוצעים של 16.5 נקודות ו-6.2 ריבאונדים למשחק, ובסיומה נבחר לחמישיית העונה של מחוז ה-Big East.

קריירה ב-NBA
------------

### גולדן סטייט ווריורס

בדראפט ה-NBA‏ 2019 נלקח פסקל על ידי גולדן סטייט ווריורס, בבחירה ה-41. במשחקו הרביעי ב-NBA קלע 20 נקודות מול פיניקס סאנס, ובמשחקו השביעי, אשר נערך ביום הולדתו ה-23, קלע 34 נקודות והוריד 13 ריבאונדים במשחק מול פורטלנד טרייל בלייזרס. לאורך עונת הרוקי שלו תרם 14.0 נקודות ו-4.6 ריבאונדים בממוצע למשחק, ובסיומה נבחר לחמישיית הרוקיז של העונה.

### יוטה ג'אז

באוגוסט 2021 הועבר בטרייד ליוטה ג'אז, תמורת בחירת דראפט עתידית.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | גולדן סטייט | 60 | 26 | 27.6 | 0.497 | 0.287 | 0.774 | 4.6 | 2.1 | 0.5 | 0.2 | 14.0 |
| **קריירה** |  | 60 | 26 | 27.6 | 0.497 | 0.287 | 0.774 | 4.6 | 2.1 | 0.5 | 0.2 | 14.0 |

קישורים חיצוניים
----------------

ויקישיתוף מדיה וקבצים בנושא **אריק פסקל** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  פסקל עשוי להצטרף לחבר ילדותו ב-NBA, באתר ניו יורק פוסט, 30 במרץ 2018
2. ↑  פסקל מצטרף לקבוצת וילאנובה, באתר inquirer.com,‏ 25 באוקטובר 2016
3. ↑  סטטיסטיקות המשחק בין וילאנובה לקנזס, באתר sports-reference.com
4. ↑  סטטיסטיקות המכללות של פסקל, באתר sports-reference.com
5. ↑  רשימת הנבחרים בדראפט 2019, באתר basketball-reference.com
6. ↑  סיכום המשחק בין הווריורס לבלייזרס, באתר ESPN,‏ 5 בנובמבר 2019
מראה בצידו הדרומי של יער חרובית
**יער חרובית** הוא יער נטוע של קק"ל, הקרוי על שם עצי החרוב שבו. היער נמצא דרומית לכביש 383 בין כפר מנחם לגפן בחבל עדולם, שטחו כ-8,000 דונם, והוא משתרע בין גבהים של 110 עד 180 מטרים מעל פני הים. קצהו הדרומי של היער גובל בנחל האלה ומעבר לו נמצא תל צפית, שיש המשערים שהוא גת הקדומה. דרומית-מערבית ליער נמצאת תחנת "צפית", תחנת כוח חדשה של חברת החשמל.

ביער עצי אורן, אקליפטוס, שקד וחרוב. בין החורשות נטועים עצי פרי, ובשטח היער טראסות חקלאיות נטושות, ואתרים היסטוריים כגון חורבת שימרה וחורבת דמדומית.
ביער חרובית הוכשרו דרכי נגישות לנכים. בקצה הצפון-מערבי של היער (סמוך לפניה מכביש 383) נמצא "פארק הלוחם" ששטחו 300 דונם, ובו מתקנים ושבילי טיול נגישים עם כיסא גלגלים. מצפון ליער שוכן אתר הנצחה קטן לחללי חיל התקשוב. היער חביב על רוכבי אופניים ובו שבילי אופניים וסינגלים באורך כולל של כ-13 ק"מ. שנים רבות עורכת תנועת הצופים את אחד ממחנות הקיץ שלה ביער חרובית.

היער היה אחד משלושת מרכזי הייעור הגדולים של הקק"ל בשנים 1955–1959 והועסקו בו רבים מיושבי מעברת חרובית.

דרך חרובית
----------

בכניסה ליער חרובית מכביש 383 יש שתי כניסות ל"דרך חרובית". ביער יש שביל מעגלי באורך 9 ק"מ העובר בין השבילים המסומנים בצבעים אדום, ירוק וכחול. השביל מתאים לריצה ולרכיבה באופניים. אחרי הכניסה ליער מכביש 383 יש שולחנות פיקניק וחניון.

קישורים חיצוניים
----------------

ויקישיתוף מדיה וקבצים בנושא **יער חרובית** בוויקישיתוף
* יער חרובית באתר קק"ל
* מפת היער
* אתר המוקדש ליער
* היער במנהלת הטיולים של משרד החינוך
* מתקני יער חרובית והתאמתם לנכים באתר "נגישות ישראל"

הערות שוליים
------------

1. ↑  מרכזי ייעור חדשים הוקמו בהרי ירושלים, דבר, 3 באפריל 1957

מראה כללי של יער חרובית ממרומי תל צפית שמדרום לו

מראה כללי של יער חרובית ממרומי תל צפית שמדרום לו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428537405171

 |